da en da nl ca da da de es da da da da da da da da da da da sv da da da nb de da da da da en nn nn da nl da da da da de da da da da da da da da da da da da da nl da en da da es nl da
Nye vuggestuepladser ved Børnenes Univers Billund blev indviet | Billund Kommune
17.8.2022 17:00:36 CEST | Billund Kommune
Bjarne Larsen, formand for Børne- og Familieudvalget i Billund Kommune, klippede den røde snor ved indvielsen af den nye tilbygning til Børnenes Univers Billund. Foto: Billund Kommune
Børnenes Univers Billund indviede onsdag den 17. august en ny tilbygning, som har givet plads til 42 nye vuggestuepladser i daginstitutionen på Engdraget 8.
Den nye tilbygning indeholder 400 kvadratmeter vuggestue og 90 kvadratmeter krybberum. Desuden er både køkkenet og p-pladsen blevet udvidet. Den samlede pris for byggeriet er 13 millioner kroner.
”Vi oplever en stor lyst fra børnefamilier til at bo i Billund, og det betyder, at børnetallet i Børnenes Hovedstad vokser. Med denne udvidelse af Børnenes Univers Billund kan vi i endnu højere grad imødekomme forældrenes ønsker om at få vuggestuepladser. Samtidig er det vigtig for os, at vi kan tilbyde høj kvalitet i vores dagtilbud, hvad angår både de fysiske og pædagogiske rammer, og det kan vi i Børnenes Univers Billund,” siger Stephanie Storbank, borgmester i Billund Kommune.
Tilbygning taget i brug i foråret
Børnenes Univers Billund har tre enheder (Klatretræet, Trætoppen og Træstubben), og udvidelsen betyder, at børn nu kan starte i vuggestue og fortsætte i børnehave på samme enhed. Søskende under tre år og over tre år kan således gå samme sted.
Tilbygningen var klar til at tage imod de nye børn i foråret, og lige før sommerferien blev institutionens nye legeplads også færdiggjort som det sidste.
”Vi har mødt stor velvillighed hos forældrene og ansatte, som vi har trukket mange veksler på. Vi har haft travlt med både at indkøbe møbler, inventar og ansatte nye og flere pædagogiske medarbejdere. Vi har kun oplevet stor fleksibilitet og engagement fra forældre på trods af til tider megen larm, byggerod og vanskelige adgangsforhold,” siger Lisbeth Østergaard, dagtilbudschef i Billund Kommune.
Kirsten Vestergaard, dagtilbudsleder hos Børnenes Univers Billund, er glad for, at byggeprocessen er kommet godt i mål.
”Vi er superglade for de nye rammer, som kommer til at give masser af gode oplevelser, er jeg sikker på. Nu er vi i fuld gang med at få skabt en god hverdag for børnene, siger Kirsten Vestergaard.
Børnenes Univers Billund er en institution med både børnehave og vuggestue for 0-6-årige børn fordelt på de tre enheder Træstubben, Trætoppen og Klatretræet.
Kommunalbestyrelsen i Billund Kommune indgik den 10. oktober 2019 et budgetforlig, der afsatte samlet set 13 millioner kroner til etablering af 42 nye vuggestuepladser til børn 0-2 år i Børnenes Univers Billund.
Andreas BjerrePresse- og brandingchef
Direkte: 79 72 72 09
Mobil: 24 92 86 79
Bjarne Larsen, formand for Børne- og Familieudvalget i Billund Kommune, klippede den røde snor ved indvielsen af den nye tilbygning til Børnenes Univers Billund. Foto: Billund Kommune
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
Flere dagtilbudspladser er på vej i Børnenes Hovedstad23.9.2022 14:20:40 CEST | Pressemeddelelse
Billund vokser og er især populær blandt børnefamilierne. Derfor etablerer Billund Kommune nu flere vuggestue- og børnehavepladser til de mange børn i Børnenes Hovedstad.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022